
Tertialregnskap - 2. tertial 2005 (per 31. august)

Generelt

I dette saksfremlegget legges det frem tertialregnskap for 2. tertial 2005 for Universitetet i Tromsø (eksternregnskapet). Universitetet er pålagt å rapportere regnskapsstatus tertialvis til departementet og databasen for høgre utdanning (DBH) etter fastsette retningslinjer. Retningslinjene er de samme som for årsregnskapet bortsett fra at kravet til noteopplysninger og presisjonsnivå er noe mindre omfattende
. Tertialregnskapet ble oversendt departementet i henhold til fristen 15. september.

Tertialregnskapet inneholder resultat- og balanseregnskap samt noter og kontantstrømsoppstilling per 31.08.2005 for den samlede økonomiske virksomheten ved Universitetet. Nærmere redegjørelse for status innenfor den ordinære bevilgningsfinansierte virksomheten fremgår av styresak S56-05.

Regnskapsprinsipper

Universitetet i Tromsø er i likhet med de andre universitetene nettobudsjettert og har dermed unntak fra kontantprinsippet som ellers er hovedprinsippet for regnskapsføring i staten. Universitetene regnskapsfører med visse unntak etter regn​skapsprinsippet. Ved kontantprinsippet skal utgifter og inntekter regnskapsføres i den perioden utbetalingen skjer, mens etter regnskapsprinsippet skal utgifter og inntekter regnskapsføres når de påløper/opptjenes. 

Hovedbevilgningen fra Utdannings- og forskningsdepartementet (UFD) utbetales til Universitetet  med 1/12 av total bevilgning per måned, og inntektsføres fortløpende. Midler fra Norges forskningsråd (NFR) utbetales normalt forskuddsvis til enkeltprosjekter, og inntektsføres fortløpende. Når det gjelder eksternt finansiert virksomhet for øvrig inntektsføres midlene i takt med forbruket på det enkelte prosjekt.  

I henhold tildepartementet retningslinjer for regnskapsføring skal blant annet investeringer i bygg og utstyr ikke føres opp med verdi i balansen (aktivering) og deretter avskrives over tid. Derimot skal investeringer utgiftsføres i sin helhet på anskaffelsestidspunktet. Dette er et vesentlig unntak fra regnskapsprinsippet. 

Et annet sentralt punkt er at eventuelle ubrukte midler/mindreforbruk innenfor den bevilgningsfinansierte virksomheten
 og virksomhet finansiert av Norges forskningsråd skal regnskapsføres i balansen som avsetninger for forpliktelser til staten, og ikke som egenkapital/overskudd. Dette har sin bakgrunn i at midlene er bevilget under forutsetning av at de skal brukes til universitetets primæraktiviteter. Mindreforbruk i denne sammenheng er derfor å betrakte som en tidsforskyvning av aktivitet, og ikke midler til fri disposisjon. 

I henhold til departementets retnings​linjer kan kun egenkapital som genereres ved overskudd på eksternt finansierte oppdragsprosjekter. Dette fordi det ikke knytter seg forpliktelser til bruk av disse midlene på samme måte som for be​vilgede midler. Midler som defineres som egenkapital i denne sammenheng kan benyttes til kapi​talinnskudd i ak​sjeselskap og stiftelser, i motsetning til midler bevilget over statsbudsjettet. Slike midler har derfor et større anvendelsesområde enn de øvrige midlene universitetet disponerer. 

Eksternregnskapet 

Resultatregnskapet (jf vedlegg)

Universitetets samlede driftsinntekter var per 31.08.2005 på 1,008 milliarder. Note 1 viser de ulike inntektskildene.

Driftsresultatet per august var på om lag 96 mill, mens periodens resultat var 121 000 kr

Med driftsresultat menes her netto ubrukte midler (mindreforbruk) per 31. august innenfor bevilgnings- og NFR- finansierte virksomheten samt overskudd innenfor den eksternt finansierte virksomheten (oppdragsprosjekter). 

Med periodens resultat menes resultat etter at ubrukte midler innenfor den bevilgnings- og NFR finansiert virksomhet er trukket ut (avregnet), og etter korrigering for finans- og ekstraordinære poster. Ubrukte midler (mindreforbruk) innenfor den bevilgnings- og NFR-finansierte virksomheten tillegges postene avsetninger for forpliktelser og kortsiktig gjeld i balansen
. Periodens resultat tilsvarer overskuddet på oppdragsprosjekter, og legges til den opptjente egenkapitalen i balansen. 

Størstedelen av Universitetets eksterne finansiering er knyttet til bidragsprosjekter, som per definisjon ikke kan generere overskudd. Universitetet har videre ikke tradisjon for å ha fortjeneste på oppdragsprosjekter
. Dette er årsaken til at overskuddet er lite og egenkapitalen lav. 

Balanseregnskapet (jf vedlegg)

Balansen viser Universitetets eiendeler og fordringer på den ene siden, og gjeld, forpliktelser og egenkapital på den annen side
.

Med innskutt egenkapital menes midler bevilget spesielt til kjøp av aksjer og personalboliger (leieboerinnskudd). Per september er den innskutte egenkapitalen på 4,4 mill. Med opptjent egenkapital menes akkumulert overskudd på eksternt finansiert virksomhet (oppdragsprosjekter). Opptjent egenkapitalen per 31.08.2005 er 26,4 millioner kroner, hvorav om lag 23,3 mill er disponert til kjøp av aksjer (bunden egenkapital), mens 110 000 kr er udisponert (annen egenkapital). Av note 7 fremgår det hvilke selskaper Universitetet eier aksjer i.

Prosjektfordringer er krav universitetet har på oppdragsgivere og bidragsytere for arbeid som allerede er utført, men hvor vi mottar betaling etterskuddsvis. Tilsvarende er prosjektgjeld universitetets forpliktelse til å utføre arbeid som vi allerede har mottatt betaling for. 

Under andre fordringer i balansen inngår blant annet forskuddsbetaling av F/F ”Jan Mayen” (2,2 mill), husleie (1,1 mill.) og sykepenger og fødselspenger (3,1 mill). 

Under annen kortsiktig gjeld i balansen inngår blant annet avsetning av midler til utstyr til Teorifagbygget på 49,1 mill. og utstyr til tannlegeutdanninga på 14,9 mill., samt påløpte, men ikke betalt lønnsutgifter (1,7 mill) og strømutgifter (2,7 mill). 

Posten avsetninger for forpliktelser gjelder avsatte midler tildelt fra UFD, andre departementer og NFR samt salgsinntekter og andre inntekter som ikke inngår i den eksternt finansierte virksomheten. Av de samlede avsetningene per 31. august på 276 mill (jf note 15), utgjør om lag 76,5 mill avsetning på prosjekter finansiert av Norges forskningsråd. Videre er 9,5 mill knyttet til Norgesuniversitetet, Utdanning.no og Regionssenteret for barn og unges psykiske helse (RBUP nord). 190 mill er  avsetning knyttet til den ordinære bevilgningsfinansierte virksomheten ved Universitetet. Det vises her til styresak S56-05, der det redegjøres nærmere for avsetningene innenfor den ordinære bevilgningsfinansierte virksomheten per 30. september i år. 

Ved å sammenholde universitetets fordringer og bankinnskudd på den ene side (lett omsettelige verdier) og gjeld på den annen side, fremgår det at Universitetet har god likviditet. 

Forslag til vedtak:

Tertialregnskapet for 2. tertial 2005 tas til orientering.

Tromsø, 05.10.2005

	Jan Larsen
	

	universitetsdirektør
	

	
	Håvard Bekkelund

	
	personal- og økonomidirektør

	
	


Vedlegg:

1. Regnskapsrapport per 2. tertial (31. august) 2005. 

Saksbehandler: Bodil Paulsen

� Notene i tertialregnskapet er nummerert på samme måte som i årsregnskapet. Da tertialregnskapet kun inneholder et utvalg av årsregnskapsnotene, er disse ikke nummerert fortløpende.


� Med bevilgningsfinansiert virksomhet menes ordinær virksomhet finansiert over UFDs kapittel i statsbudsjettet,   bevilgning fra andre departementer, salgsinntekter og andre inntekter som ikke inngår i oppdrags- og bidragsprosjekter (eksternt finansiert virksomhet).


� Under kortsiktig gjeld føres ubrukte midler knyttet til øremerkede midler fra UFD til utstyr til Teorifagbygget og utstyr til tannlegestudiet.


� Med bidragsprosjekter menes prosjekter med samfinansiering mellom Universitetet og eksterne kilder. Med oppdragsprosjekter menes prosjekter som sin helhet er finansiert eksternt.


� Som nevnt foran inngår ikke verdien av bygninger, inventar og utstyr i universitets balanseregnskap da hele investeringsutgiften kostnadsføres ved anskaffelse.

